recursal/SuperWikiNEXT-32B huggingface dataset:
காசாலையைச் சித்தரிக்கும் அஞ்சல் அட்டை.
**இந்திய அரசு காசாலை, மும்பை** (*India Government Mint, Mumbai)* என்பது இந்தியாவில் உள்ள நான்கு காசாலைகளில் ஒன்று ஆகும். இது மும்பை நகரத்தில் அமைந்துள்ளது. இந்த ஆலை 1829 ஆண்டில் மும்பை மாகாண ஆளுநரால் நிறுவப்பட்டது. நினைவு மற்றும் வளர்ச்சி சார்ந்த நாணயங்களின் உற்பத்தியே இக்காசாலையின் முதன்மையான வேலையாகும். இந்த ஆலை   தென் மும்பையில் உள்ள  இந்திய ரிசர்வ் வங்கியின்  எதிரில்  உள்ளது. 

துவக்கத்தில் இது பம்பாய் மாகாண ஆளுநரால் நிர்வகிக்கப்பட்டது, பின்னர் 1876 ஆம் ஆண்டு மே 18 ஆம் தேதி நிதி அமைச்சகத்தின் தீர்மானம் 247 இன்படி  இந்திய அரசாங்கத்தின் கட்டுப்பாட்டுக்கு கொண்டுவரப்பட்டது. 

  


| * பா
* உ
* தொ
இந்திய ரூபாய் (₹) |
| --- |
| துணை அலகுகள் | 
* *தம்பிடி (வழக்கிலில்லை)*
* *அணா (வழக்கிலில்லை)*
* பைசா

 |
| நாணயங்கள் | 

|  |  |
| --- | --- |
| தற்போதைய | 
* 50 பை.
* ₹1
* ₹2
* ₹5
* ₹10
* ₹20

 |
| வழக்கிலில்லாதவை | 
* 1 நயா பைசா
* 2 நயா பைசா
* 5 நயா பைசா
* 1 பை
* 2 பை
* 3 பை
* 5 பை
* 10 பை
* 20 பை
* 25 பை

 |

 |
| பணத்தாள்கள் | 

|  |  |
| --- | --- |
| வரிசைகள் | 
* சிங்க வரிசை
* மகாத்மா காந்தி வரிசை
* மகாத்மா காந்தி புதிய வரிசை

 |
| வகைகள் | 
* ₹1
* ₹2
* ₹5
* ₹10
* ₹20
* ₹50
* ₹100
* ₹200
* ₹500
* ₹1000
* ₹2000

 |

 |
| காசாலைகள் | 
* இந்திய அரசு காசாலை
	+ ஐதராபாத்
	+ கொல்கத்தா
	+ மும்பை
	+ நொய்டா

 |
| தலைப்புகள் | 
* இந்திய ரிசர்வ் வங்கி
* இந்தியாவின் பொருளாதாரம்
* 2016 இந்திய ரூபாய்த் தாள்களின் பண மதிப்பு நீக்கம்

 |
**கூழ்ம ஆலை** (*Colloid mill*) என்பது திரவத்தில் உள்ள தொங்கல் கரைசலின் திடப் பொருட்களின் அளவை குறைப்பதற்குப் பயன்படும் ஓர் இயந்திரம் ஆகும், அல்லது ஒரு திரவக் கரைசலில் தொங்கலாக உள்ள மற்றொரு கரைசலுடைய திரவத் துளிகளின் அளவைக் குறைக்கப் பயன்படும் இயந்திரம் என்றும் கூறலாம். கூழ்ம ஆலைகள் சுழலி - நிறுத்தி தத்துவத்தில் இயங்குகின்றன. கூழ்ம ஆலையிலுள்ள சுழலிகள் அதிக வேகத்தில் ). ( நிமிடத்திற்கு 2000 முதல் 18000 சுற்றுகள் ) வரை சுழல்கின்றன. இதனால் விளையும் நீரழுத்த வெட்டின் காரணமாக தொங்கலில் உள்ள திடப்பொருள்கள் சீர்குலைகின்றன. தொங்கல்கள் மற்றும் பால்மங்களின் நிலைப்புத் தனமையை அதிகரிக்க கூழ்ம ஆலைகள் அடிக்கடி பயன்படுத்தப்படுகின்றன. ஆனாலும் தொங்கல்களில் உள்ள திடத்துகள்களின் அளவைக் குறைக்கவும் இவை பயன்படுகின்றன. உயர் நீரழுத்த வெட்டு விகிதங்கள் சிறு துளிகளை சுமார் 1 µm அளவிற்கும் கீழே கொண்டு செல்கின்றன. பால்மங்களை பிரித்தெடுத்தலில் இவை அதிகளவில் தடுக்கின்றன.

கூழ்ம ஆலைகள் பின்வரும் தொழில்களில் பயன்படுத்தப்படுகிறது:

* மருந்து
* ஒப்பனைப் பொருட்கள்
* சாயம்
* சவர்க்காரம்
* நெசவு
* காகிதம்
* உணவு

மேற்கோள்கள்
-----------

1. 1 2  David B. Troy, தொகுப்பாசிரியர் (2005). *Remington : The science and practice of pharmacy* (21st ed. ). Philadelphia, PA: Lippincott, Williams & Wilkins. பக். 764. பன்னாட்டுத் தரப்புத்தக எண்:9780781746731.. பார்த்த நாள்: 23 January 2014.
2. 1 2  McClements, David Julian (1999). *Food emulsions : principles, practice, and techniques* (2nd ed. ). Boca Raton, Fla.: CRC Press. பக். 172. பன்னாட்டுத் தரப்புத்தக எண்:9780849380082. .
3. ↑  André O. Barel, Marc Paye, Howard I. Maibach, தொகுப்பாசிரியர் (2001). *Handbook of Cosmetic Science and Technology.*. Hoboken: Informa Healthcare. பக். 663. பன்னாட்டுத் தரப்புத்தக எண்:9780824741396.. பார்த்த நாள்: 23 January 2014.
**புர்ரா மதுசூதன் யாதவ்** (*Burra Madhusudan Yadav*)(பிறப்பு 15 மே 1972) என்பவர் இந்திய அரசியல்வாதியும் ஆந்திரப் பிரதேச மாநிலத்தைச் சேர்ந்த பொது ஒப்பந்ததாரரும் ஆவார். இவர் 2019ஆம் ஆண்டில் ஒய். எஸ். ஆர். காங்கிரஸ் கட்சியின் சார்பில் கனிகிரி சட்டமன்றத் தொகுதியிலிருந்து ஆந்திரப் பிரதேச சட்டப் பேரவைக்குச் சட்டமன்ற உறுப்பினராகத் தேர்ந்தெடுக்கப்பட்டார்.

தனிப்பட்ட வாழ்க்கை
------------------

யாதவ் 1972ஆம் ஆண்டு மே 15ஆம் தேதி ஆந்திரப் பிரதேசத்தின் பிரகாசம் மாவட்டத்தில் உள்ள சிவபுரத்தில் புர்ரா சீனாபேரய்யா மற்றும் லக்ஷ்மம்மா ஆகியோருக்கு மகனாகப் பிறந்தார். இடைநிலைக் கல்வி வரை படித்தவர். இவருக்கு லட்சுமி என்ற பெண்ணுடன் திருமணமாகி 3 குழந்தைகள் உள்ளனர். இவர் கனிகிரியில் வசித்து வருகிறார். இவரது மகள் அம்ருதா பார்கவி, பெனமலூர் சட்டமன்றத் தொகுதி சட்டமன்றத் தொகுதி உறுப்பினர் கொலுசு பார்த்தசாரதியின் மகன் நிதின் கிருஷ்ணாவை மணந்தார்.

அரசியல்
-------

யாதவ் ஒரு பொது ஒப்பந்ததாரர். ஒருங்கிணைந்த ஆந்திராவின் முன்னாள் முதல்வர் எ. சா. ராஜ்சேகர் உத்வேகத்தால் அரசியலில் நுழைந்து, ஒய். எஸ். ஆர். காங்கிரஸ் கட்சியில் சேர்ந்தார். 2014ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சி சார்பில் கனிகிரி தொகுதியில் போட்டியிட்டு தெலுங்கு தேசம் கட்சியின் கதிரி பாபு ராவிடம் தோல்வியடைந்தார்.

பின்னர் ஒய். எஸ். ஆர். காங்கிரசு கட்சியில் இணைந்த ராவ், 2019 ஆந்திரப் பிரதேச சட்டப் பேரவைத் தேர்தலில் அக்கட்சி சார்பில் போட்டியிடலாம் என்று தெரிவிக்கப்பட்டது. இருப்பினும், வாய்ப்பு யாதவுக்கு வழங்கப்பட்டது. ராவ் வேறு தொகுதியில் போட்டியிட்டு வெற்றி பெற்றார்.

செப்டம்பர் 2021-ல், இவர் ஆந்திரப் பிரதேச அரசாங்கத்தால் திருமலை திருப்பதி தேவஸ்தானங்களின் நிர்வாகக் குழுவின் அறங்காவலராக நியமிக்கப்பட்டார். இவர் ஏப்ரல் முதல் நவம்பர் 2022 வரை ஒய். எஸ். ஆர். காங்கிரஸ் கட்சியின் பிரகாசம் மாவட்ட பிரிவின் தலைவராகச் செயல்பட்டார்.

மேற்கோள்கள்
-----------

1. 1 2  "ఎన్నికల బరిలో గెలుపు గుర్రాలు" [Winning horses in the election ring]. *Sakshi* (தெலுங்கு). 18 March 2019. 6 December 2022 அன்று பார்க்கப்பட்டது.
2. ↑  "Andhra CM Attends YSRCP MLA Parthasarathi's Son's Wedding". *Sakshi* (ஆங்கிலம்). 21 November 2021. 6 December 2022 அன்று பார்க்கப்பட்டது.
3. ↑  "Prakasam ministerial aspirants disappointed" (in en-IN). *தி இந்து*. 10 June 2014. .
4. ↑  "Kanigiri: Jagan To Ditch Record Majority MLA?". *mirchi9.com*. 25 July 2022. 6 December 2022 அன்று பார்க்கப்பட்டது.
5. ↑  "Andhra Pradesh: YSRCP replaces 8 district presidents". *Telangana Today*. 24 November 2022. 6 December 2022 அன்று பார்க்கப்பட்டது.
**திரிபுரா பல்கலைக்கழகம்** என்பது இந்திய அரசால், திரிபுரா மாநிலத்தில் அமைக்கப்பட்டுள்ள பல்கலைக்கழகம். இதன் வளாகம், திரிபுரா தலை நகர் அகர்தலாவிலிருந்து `0 கி.மீ தொலைவில் உள்ள சூரியமணி நகரில் உள்ளது. இந்த பல்கலைக்கழகத்துடன் இருபதுக்கும் அதிகமான கல்லூரிகள் இணைக்கப்பட்டுள்ளன.

துறைகள்
-------

### அறிவியல்

* + இயற்பியல் துறை
	+ கணிதவியல் துறை
	+ கணினிப் பொறியியல் துறை
	+ காட்டியல் மற்றும் உயிர்ப்பன்மையியல் துறை
	+ தகவல் தொழில் நுட்பவியல் மற்றும் கணினித் துறை
	+ தாவரவியல் துறை
	+ நுண்ணுயிரியல் துறை
	+ புவியியல் மற்றும் பேரிடர் மேலாண்மை துறை
	+ புள்ளியியல் துறை
	+ மருந்தகவியல் துறை
	+ மனிதவியல் துறை
	+ மின் பொறியியல் துறை
	+ மூலக்கூற்றியல் துறை
	+ விலங்கியல் துறை
	+ வேதியியல் துறை

### கலை

* + அரசியல் துறை
	+ ஆங்கில மொழித் துறை
	+ இசைத் துறை
	+ இந்தி மொழித் துறை
	+ உளவியல் துறை
	+ ஊரக வளர்ச்சித் துறை
	+ கல்வித் துறை
	+ கலைத் துறை
	+ சட்டத் துறை
	+ சமசுகிருதத் துறை
	+ சமூகவியல் துறை
	+ பொருளியல் துறை
	+ மெய்யியல் துறை
	+ மேலாண்மைத் துறை
	+ வங்காள மொழித் துறை
	+ வரலாற்றுத் துறை

### பட்டயம்

* + பழங்குடியினர் மொழி
	+ மூங்கில் பயிரிடுதல்
	+ ரப்பர் தொழில் நுட்பம்

நூலகம்
------

முன்பிருந்த கல்கத்தா பல்கலைக்கழகத்தில் இருந்து ஆயிரக்கணக்கான நூல்கள் பெறப்பட்டு, நூலகம் அமைக்கப்பட்டது. திரிபுராவில் உள்ள பெரிய நூலகங்களில் இதுவும் ஒன்று. துறைசார்ந்த நூல்கள் பலவும் சேகரிக்கப்பட்டுள்ளன. பன்னாட்டு அளவிலான ஆய்விதழ்களும் சேகரிக்கப்படுகின்றன. இணைய இணைப்பு வசதியும் வழங்கப்பட்டுள்ளது.

சான்றுகள்
---------

இணைப்புகள்
----------

* தளம்
armchair conformational isomerism of cyclohexane.
**பந்து-குச்சி ஒப்புரு** அல்லது **உண்டை-குச்சி ஒப்புரு** என்பது வேதியியலில் மூலக்கூறுகளில் உள்ள அணுக்களைக் குறிக்க உருண்டைகளையும், அணுக்களுக்கிடையே உள்ள பிணைப்பைக் குறிக்க குச்சிகளையும் வரைந்து காட்டும் மூலக்கூற்றின் விளக்க ஒப்புரு (model) ஆகும். இவ்வகைப் ஒப்புருக்கள் (படம் அல்லது முத்திரட்சி உரு), மூலக்கூறில் உள்ள அணுக்களையும் அவ்வணுக்களுக்கிடையே உள்ள பிணைப்புகளையும் தெளிவாகப் புரிந்து கொள்ள உதவுகின்றன. இந்த உண்டை-குச்சிப் படங்கள் தவிர அணுக்களுக்கிடையே உள்ள பிணைப்பக் காட்ட குச்சிகள் இடுவதற்கு மாறாக அவ்விடத்தை சுருக்கி அணுக்களை நெருக்கமாக ஒன்றுடன் ஒன்று ஒட்டியிருப்பதாகக் காட்டும் வேறு ஓர் ஒப்புருவும் உண்டு. இதனை *காலொட் ஒப்புரு* (Calotte model) அல்லது இடச்சுருக்க ஒப்புரு (space-filling model) என்று அழைப்பர்.

பந்துரு-குச்சி ஒப்புருவில், அணுக்களுக்கிடையே உள்ள பிணைப்பைக் காட்டும் பொழுது, பிணைப்பின் நீளத்தையும், பிணைப்புகளுக்கிடையே உள்ள கோணத்தையும் காட்டுவது வழக்கம். பகிரிணைப் பிணைப்பாக (covalent bond) இருந்தால் நேர்க்கோடாகவும், இரட்டைப் பிணைப்பாகவோ அல்லது மூபிணைப்பாகவோ (மூன்று பிணைப்புகள்) இருந்தால் சுருள்கம்பி போன்ற குறியீடாகவும் குறிப்பது வழக்கம்.

பந்து-குச்சி அல்லது உண்டை-குச்சி விளக்க ஒப்புருவானது, காலொட் ஒப்புருவை விடத் தெளிவாக, மூலக்கூற்றின் அணு-அணுப்பிணைப்புகளின் அமைப்பைப் புரிந்து கொள்ள உதவுவது.

நிறக் குறியீடுகள்
-----------------

பொதுவாக வெவ்வேறு வகை அணுக்களைக் குறிக்கத் தனி நிறக்குறீடுகள் ஏதும் இல்லை, ஆனால் ஒப்புருவை நெகிழி (பிளாஸ்டிக்) போன்ற பொருள்களால் செய்து வடிவமைக்கும் ஒப்புரு *பூட்டுப் பயிற்சிப்* பெட்டிகளில் உள்ள உருண்டைகளில் கோரி-பௌலிங்-கோல்ட்டன் நிறக்குறியீடு (Corey-Pauling-Koltun) பயன்படுகின்றது. இந்நிறக் குறியீட்டில், ஐதரசன் அணுக்கள் வெள்ளையாகவும், கரிம அணுக்கள் கறுப்பாகவும், ஆக்சிசன் அணுக்கள் சிவப்பாகவும், நைட்ரசன் அணுக்கள் சாம்பல் நிறத்திலும் காட்டுவது வழக்கம்.

வரலாறு
------

1865 ஆம் ஆண்டு மூலக்கூறுகளின் உள்ளமைப்பைக் காட்ட, முதன் முதலாக ஆகஸ்ட் வில்ஹெல்ம் ஃவான் ஹோஃவ்மன் (August Wilhelm von Hofmann) என்னும் டாய்ட்சு நாட்டு அறிஞர், ஐக்கிய இராச்சியத்தில் உள்ள ராயல் இன்ஸ்ட்டிட்யூசனில்(அரச கல்விக்கழகத்தில்) நிகழ்த்திய ஒரு சொற்பொழிவில் காட்டினார். மெத்தேனைக் (*CH4*) காட்ட அத்தகு விளக்க ஒப்புரு ஒன்று கீழே காட்டப்பட்டுள்ளது. 

ஆகஸ்ட் வில்ஹெல்ம் ஃவான் ஹோஃவ்மன் (August Wilhelm von Hofmann) அவர்க்களின் 1865 ஆண்டு மெத்தேனின் (*CH4*) பந்து-குச்சி ஒப்புரு.
**பந்தாருலங்கா** *(Bandarulanka)* என்பது இந்தியாவின் ஆந்திரப்பிரதேச மாநிலத்தில் உள்ள கிழக்கு கோதாவரி மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

16.4500° வடக்கு 81.9667° கிழக்கு என்ற அடையாள ஆள்கூறுகளில் பந்தாருலங்கா பரவியுள்ளது.

மக்கள் தொகையியல்
----------------

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி பந்தாருலங்கா ஊரின் மக்கள் தொகை 11,470 ஆகும்.இவ்வூரின் பாலின விகிதம் 1000 ஆண்களுக்கு 998 பெண்கள் என்ற அளவில் உள்ளது. இம்மொத்த மக்கள்தொகையில் 5740 பேர் ஆண்கள் மற்றும் 5730 பேர் பெண்கள் ஆவர். சராசரியாக இவ்வூரின் படிப்பறிவு 83.40% ஆகும். மொத்தத்தில் 8742 பேர் படிப்பறிவற்றவர்களாக உள்ளனர். இது இந்தியாவின் தேசிய சராசரி படிப்பறிவு சதவீதமான 67.41% என்பதை விட அதிகமாகும். மக்கள் தொகையில் 988 எண்ணிக்கையினர் 6 வயதுக்கு உட்பட்டவர்கள் ஆவர். மொத்த சிறுவர்களின் எண்ணிக்கையில் 523 சிறுவர்கள் மற்றும் 465 சிறுமிகள் அடங்குவர்.

மேற்கோள்கள்
-----------

1. 1 2 3  "District Census Handbook - East Godavari" (PDF). *Census of India*. p. 54–55. 18 January 2015 அன்று பார்க்கப்பட்டது.
2. ↑  "Literacy of AP (Census 2011)" (PDF). Official Portal of Andhra Pradesh Government. p. 43. 14 ஜூலை 2014 அன்று மூலம் (PDF) பரணிடப்பட்டது. 5 September 2014 அன்று பார்க்கப்பட்டது.
**பண்டிட் புத்தாதித்ய முகர்ஜி** (Budhaditya Mukherjee)  இம்தட்கானி கரானாவின் (பள்ளி) ஒரு இந்துஸ்தானி சித்தார் மற்றும் சுர்பகார் மேதையாவார்.  இவரது அதிவேக குரலிசையால் அடையாளம் காணப்பட்டார். சிறந்த வீணைக் கலைஞரான பாலச்சந்தரால் "நூற்றாண்டின் சித்தார் கலைஞர்" என்று பிரபலமாக அறிவிக்கப்பட்ட இவர், 1970களில் இருந்து இந்தியா, அமெரிக்கா, ஆத்திரேலியா, ஐக்கிய அரபு அமீரகம், கிட்டத்தட்ட அனைத்து ஐரோப்பாவிலும் ஆயிரக்கணக்கான இசை நிகழ்ச்சிகளில் பங்கேற்றார்.

ஆரம்ப ஆண்டுகளில்
----------------

இவர் 1955 ஆம் ஆண்டில் இந்தியாவின் பிலாயில் ஒரு இசைக் குடும்பத்தில் பிறந்தார். அங்கு இவரது தந்தை பிலாய் எஃகு ஆலையின் உயர் பதவியில் இருந்தார். இவரது தந்தை ஆச்சார்யா பண்டிட் பீமலெந்து முகர்ஜி சித்தார், சரோத், சுர்பகார், உருத்ர வீணை, சாரங்கி, மற்றும் குரலிசை உள்ளிட்ட ஏராளமான கருவிகளில் பயிற்சி பெற்றவர். பெரும்பாலும் மூத்த இசைக்கலைஞர்கள் இவரது வீட்டில் அடிக்கடி சந்தித்து நிகழ்ச்சிகளை வழங்கினார். ஒரு நிகழ்ச்சியில், புகழ்பெற்ற பாடகர் உஸ்தாத் படே குலாம் அலிகானின் மடியில் தான் உட்கார்ந்ததை புத்தாதித்யா நினைவு கூர்ந்தார்.

புத்தாதித்யாவுக்கு ஐந்து வயதாக இருந்தபோது, இவரது தந்தை இவருக்கு ஒரு சிறிய சித்தாரில் கற்பிக்கத் தொடங்கினார். அதன்பிறகு பல தசாப்தங்களாக இவருக்கு பயிற்சி அளித்தார்.

1970 ஆம் ஆண்டில், இவர் இரண்டு தேசிய அளவிலான இசைப் போட்டிகளில் வென்றார். விரைவில் புகழ்பெற்ற திரைப்படத் தயாரிப்பாளர் சத்யஜித் ரேவும், பின்னர் தென்னிந்தியாவின் சிறந்த வீணைக் கலைஞர் பாலச்சந்தர் ஆகியோரால் பாராட்டினைப் பெற்றார். 1975 ஆம் ஆண்டில், அனைத்திந்திய வானொலியின் ஏ- தரக் கலைஞரானார் (1986 இல் உயர் தரத்திற்கு உயர்த்தப்பட்டார்). இராய்ப்பூரில் உள்ள தேசிய தொழில்நுட்ப நிறுவனத்தில் உலோகவியல் பொறியாளராக முதல் வகுப்பில் பட்டம் பெற்றார்.

நிகழ்ச்சிகள்
------------

முகர்ஜி ஐந்து தசாப்தங்களுக்கும் மேலாக உலகம் முழுவதும் தனது நிகழ்ச்சிகளை நிகழ்த்தியுள்ளார். மிக சமீபத்தில், கனடாவின் தொராண்டோவில் உள்ள ஆகா கான் அருங்காட்சியகத்தில் 2016 மற்றும் 2019 ஆம் ஆண்டுகளில் தொராண்டோவின் இராக-மாலா இசைச் சங்கத்தில் இரண்டு முறை நிகழ்த்தினார்.

குறிப்புகள்
-----------

1. ↑
2. ↑  Lata, Swarn (2013). *The Journey of the Sitar in Indian Classical Music : Origin, History, and Playing Styles*. பன்னாட்டுத் தரப்புத்தக எண்:1475947070.
3. ↑
4. ↑  "Aga Khan Museum". *Aga Khan Museum* (ஆங்கிலம்). 2020-11-03 அன்று பார்க்கப்பட்டது.
5. ↑  "Sublime Sitar with Pandit Budhaditya Mukherjee (October 19, 2019)". *Aga Khan Museum* (ஆங்கிலம்). 2020-11-03 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States
* போலந்து

 |
| கலைஞர் | 
* MusicBrainz

 |
| மற்றவை | 
* Europeana
* IdRef

 |
**தேவ் திப்பா** (*Deo Tibba*) என்பது இந்தியாவின் இமாச்சலப் பிரதேசத்தின் குலு மாவட்டத்தில் 5,985 மீட்டர் உயரத்தில் அமைந்துள்ள ஒரு மலையாகும்.  தேவ் என்றால் 'கடவுள்' (தேவன்), திப்பா என்றால் 'மலை' எனவும் பொருள்.  இது பிர் பாஞ்சல் மலைத்தொடரில் ஜகட்சுக் கிராமத்திற்கு மேல் மணாலியின் தென்மேற்கில் அமைந்துள்ளது. இது முதன்முதலில் தளபதி புரூசின் வழிகாட்டியான பூரர் என்பவரால் கண்டுபிடிக்கப்பட்டது. அவர் அதன் முகடுகளில் ஒன்று அம்தா கண்வாயிலிருந்து ஏறக்கூடியதாக இருப்பதாகத் தெரிவித்தார்.  இந்த சிகரத்தின் உச்சிக்கு செல்லும் பாதை ஒரு சவாலான நிலப்பரப்பைக் கொண்டுள்ள. மலையேறும் ஒருவர் செங்குத்தான பனிப்பாதைகள், பிளவுகள் கொண்ட பனிப்பாறைகள், சறுக்கும் பாறைகள் ஆகியவற்றைக் கடக்க வேண்டும்.  ஸ்டோக் காங்ரியுடன் ஒப்பிடும் போது இது மிகவும் உயரம் குறைவாக இருப்பதால், மலையேறும் ஆர்வமுவர்களுக்கு இது சில சமயங்களில் ஒரு தொடக்க சிகரமாக தவறாகப் புரிந்து கொள்ளப்படுறது. உள்ளூர் மற்றும் சர்வதேச அணிகள் இந்த சிகரத்தை இந்திராசன் (6221 மீ) சிகரத்துடன் அடிக்கடி முயற்சி செய்கின்றன. இவை இரண்டும் உயரமான துகாங்கன் கோல் வழியாக இணைக்கப்படுகின்றன 

உள்ளூர் மக்களின் நம்பிக்கைகளின்படி, தேவ் திப்பா என்பது கடவுள்கள் கூடும் இடமாகும். இந்து புராணங்களின்படி, குவி வடிவ சிகரமான இது தெய்வங்கள் அமர்ந்திருக்கும் இடமாக கருதப்படுகிறது.

சான்றுகள்
---------

1. ↑  Deo Tibba – Climbing, Hiking & Mountaineering
2. ↑  "Deo Tibba Trek - In the Abode of Gods | Do-It-Yourself Trek by Indiahikes". *Indiahikes* (ஆங்கிலம்). 2020-10-01 அன்று மூலம் பரணிடப்பட்டது. 2020-09-22 அன்று பார்க்கப்பட்டது.
3. ↑  "DEO TIBBA : Himalayan Journal vol.17/12". *www.himalayanclub.org*. 2020-09-22 அன்று பார்க்கப்பட்டது.
4. ↑  "Mt. Deo Tibba Expedition - 6001 M Peak Near Manali - Bikat Adventures". *www.bikatadventures.com*. 2020-09-22 அன்று பார்க்கப்பட்டது.
புத்தாண்டு வானவேடிக்கை
**புத்தாண்டு** அல்லது **புது வருடம்** (New Year) என்பது புதிய நாட்காட்டி வருடம் தொடங்குவதைக் குறிக்கிறது. பெரும்பான்மையான கலாச்சாரங்களில் புதுவருடத் தொடக்கம் கொண்டாடப்படுகிறது. உலகம் முழுவதும் தற்காலத்தில் உபயோகித்து வரும் கிரெகொரியின் நாட்காட்டியின்படி புது வருடமானது ஜனவரி மாதம் முதல் தேதி தொடங்குகிறது.

இந்தியாவில் புதுவருடம்
----------------------

இந்தியாவில் கீழ்க்கண்ட மக்களால் புதுவருடம் ஏப்ரல் மாத மத்தியில் கொண்டாடப்படுகிறது.

* தமிழர்
* அசாமியர்
* வங்காளி
* பஞ்சாபி
* மலையாளி
* ஒரியா
* மணிப்பூரி

மேலும் கீழ்க்கண்ட மக்கள் தங்கள் புது வருடத்தை ஜூன் மாதம் கொண்டாடுகின்றனர்.

* மார்வாரி
* குஜராத்தி

இவற்றையும் பார்க்க
------------------

* கம்போடியப் புத்தாண்டு
* சீனப் புத்தாண்டு
* எத்தியோப்பியப் புத்தாண்டு
* இந்தியப் புத்தாண்டுகள்
* இசுலாமியப் புத்தாண்டு
* சப்பானியப் புத்தாண்டு
* யூதர்களின் புத்தாண்டு
* கொரியப் புத்தாண்டு
* சிங்களப் புத்தாண்டு
* தாய் புத்தாண்டு
* வியட்நாமியப் புத்தாண்டு

மேற்கோள்கள்
-----------

1. ↑  Anthony Aveni, "Happy New Year! But Why Now?" in *The Book of the Year: A Brief History of Our Seasonal Holidays* (Oxford: Oxford University Press, 2003), 11–28.
**தேவை உலா** (**தேவையுலா**) என்னும் நூல் பலபட்டடைச் சொக்கநாதப் புலவர் இயற்றிய நூல். 18-ஆம் நூற்றாண்டில் தோன்றியது. தேவை என்பது ஊரின் பெயர். இது இராமேசுவரத்தைக் குறிக்கும். உலா என்னும் சிற்றிலக்கிய வகை நூல்களில் ஒன்று.

தேவையுலா காப்புப் பாடல்
-----------------------

வெண்பா யாப்பில் அமைந்துள்ள இந்த நூலின் காப்புச் செய்யுள் ஆதியுலா கொண்ட இராமேசன் மேல் இந்த நூல் பாடப்பட்டதாகக் குறிப்பிடுகிறது.

தேவையுலா *பாடலடிகள்* எடுத்துக்காட்டு
------------------------------------

நீர்கொண்ட மேக நிறங்கொண்ட மால்கமலப்
போர்கொண்ட கண்மலராற் பூசித்தும்-சீர்கொண் 1
டுப மன் னியுவி னுபதேசம் பெற்றுஞ்
செபமன் னியபூசை செய்தும்-இபமென்ன 2
வந்து பிறந்த மதலையைச் சாம்பனென
இந்துகுலத் தொன்றுபெய ரிட்டழைத்தும்-வெந்துயரை 3
மேன்மாற்றும் வில்லோத கேச்சுர லிங்கத்தை
இதில் கூறப்பட்டுள்ள செய்தி

நீர் கொண்ட கருமேகம் போல் நிறம் கொண்டவன் திருமால். அவன் தன் தாமரை போன்ற கண்-மலரால் சிவபெருமானைப் பூசித்தான்.  பூசித்த இடம் இந்த ஊர். உபமன்னியு என்பவன் இவ்வூர்ச் சிவபெருமானிடம் உபதேசம் பெற்றான். செபம் மன்னிய பூசை செய்தான். 'இபம்' என்னும் குழந்தையாக வந்து பிறந்த ஊர் இது. இவனைச் 'சாம்பன்'  என்பர். இவன் சந்திர குலத்தைச் சேஏர்ந்தவன். இந்த ஊர் கொடிய துன்பங்களை மாற்றும். இந்த ஊரிலுள்ள லிங்கத்தின் பெயர் **வில்லோத கேச்சுர லிங்கம்**.

அடிக்குறிப்புகள்
----------------

1. ↑  "தேவையுலா". 2012-10-16 அன்று மூலம் பரணிடப்பட்டது. 2014-02-16 அன்று பார்க்கப்பட்டது.
2. ↑  
ஆதியுலாக் கொண்ட வமலனிரா மேசன்மேற்  
சோதியுலாந் தேவையுலாச் சொல்லவே-காதலாம்  
தந்தத்தொந் தித்தந்தித் தாவென்றா டுஞ்சிவன்சேய்  
தந்தத்தொந் தித்தந்தித் தாள்.
3. ↑  கண்ணை பிடுங்கிப் பூவாகப் போட்டுப் பூசித்தான் என்பது கதை
4. ↑  இராமாயணத்தில் வரும் சாம்பவான்
5. ↑  தனுசு என்னும் வில் போல் வளைந்துள்ள இடத்தில் அந்த வில் போல் வளைந்து வரும் அலை மோதும் ஈசுர லிங்கம்
**அஜித் பிரகாசு சா** (பிறப்பு 13 பிப்ரவரி 1948 சோலாப்பூர்) என்பவர் இந்தியாவின் 20வது சட்ட ஆணையத்தின் தலைவர் ஆவார். இவர் மே 2008 முதல் பிப்ரவரி 2010-ல் ஓய்வு பெறும் வரை தில்லி உயர் நீதிமன்றத்தின் தலைமை நீதிபதியாக பணியிலிருந்தார்.

நீதிபதி சா சோலாப்பூரில் தனது பட்டப்படிப்பை முடித்தார். பின்னர் சட்டப் படிப்பினை மும்பையில் உள்ள அரசு சட்டக் கல்லூரியில் முடித்தார். சோலாப்பூர் மாவட்ட நீதிமன்றத்தில் சிறிது காலப் பயிற்சிக்குப் பிறகு, இவர் 1977-ல் பம்பாய் உயர் நீதிமன்றத்தில் அப்போதைய முன்னணி வழக்கறிஞர் ஸ்ரீ எஸ்சி பிரதாப்புடன் பணியாற்றினார். இங்கு சொத்துரிமை, அரசியலமைப்பு, சேவை மற்றும் தொழிலாளர் விடயங்களில் அனுபவம் பெற்றார்.

1992ஆம் ஆண்டு திசம்பர் 18ஆம் தேதி பம்பாய் உயர் நீதிமன்றத்தின் கூடுதல் நீதிபதியாக நியமிக்கப்பட்ட நீதிபதி சா, 1994ஆம் ஆண்டு ஏப்ரல் 8 ஆம் தேதி நிரந்தர நீதிபதியானார். பின்னர் 12 நவம்பர் 2005 அன்று சென்னை உயர் நீதிமன்றத்தின் தலைமை நீதிபதியாகப் பொறுப்பேற்றார். மே 7, 2008 அன்று தில்லி உயர் நீதிமன்றத்தின் தலைமை நீதிபதியாக மாற்றப்பட்டார்.

சூன் 2011 முதல், நீதிபதி சா இந்திய ஒளிபரப்பு அறக்கட்டளை அமைத்த செய்தி அல்லாத பொது பொழுதுபோக்கு அலைவரிசைகளுக்கான சுய-ஒழுங்குமுறை அமைப்பான ஒளிபரப்பு உள்ளடக்கப் புகார் குழுமத்தின் தலைவரானார்.

எண்ணெய் மற்றும் இயற்கை எரிவாயுக் கழகம் சர்ச்சை
----------------------------------------------

11 சனவரி 2016 அன்று, ரிலையன்ஸ் தொழிற்சாலை-எண்ணெய் மற்றும் இயற்கை எரிவாயுக் கழகத்தின் சர்ச்சையில் சா தலைமையிலான குழுவின் அதிகார வரம்பை மறுத்தது. நீதிபதி ஏபி சா தலைமையில் குழுவை அமைத்து சர்ச்சையில் தலையிட எண்ணெய் அமைச்சகத்தின் முடிவை ரிலையன்சு சவால் செய்தது. திசம்பர் 31 அன்று நடந்த குழுவின் முதல் கூட்டத்தில், ரிலையன்சு தொழில் நிறுவனம் மற்றும் அதன் பங்குதாரர் நிகோ இதன் நடவடிக்கைகளைப் புறக்கணிப்பதாக அறிவித்தனர்.

மேற்கோள்கள்
-----------

1. ↑  "Architect of HC gay order known for bold rulings". *தி டைம்ஸ் ஆஃப் இந்தியா*. 3 July 2009. 2012-10-24 அன்று மூலம் பரணிடப்பட்டது. 4 January 2012 அன்று பார்க்கப்பட்டது.
2. ↑  "Madras High Court". Hcmadras.tn.nic.in. 24 July 2004. 11 March 2014 அன்று மூலம் பரணிடப்பட்டது. 4 January 2012 அன்று பார்க்கப்பட்டது.
3. ↑  "AP Shah Transferred from Madras High Court to Delhi High Court". *தி இந்து*. India. 7 May 2008. 7 மே 2008 அன்று மூலம் பரணிடப்பட்டது. 4 January 2012 அன்று பார்க்கப்பட்டது.
4. ↑  "History & Vision | Indian Broadcasting Foundation". *www.ibfindia.com*.
5. ↑  "Indian Broadcasting Foundation". *www.ibfindia.com*.
6. ↑  Choudhary, Sanjeev. "ONGC-RIL dispute: RIL rejects Shah Panel, argues for arbitration" – The Economic Times வழியாக.

வெளி இணைப்புகள்
---------------

* சென்னை உயர்நீதிமன்ற இணையதளம்
* சென்னை உயர்நீதிமன்றத்தின் இணையதளம்
* தமிழ்நாடு அரசு தொலைபேசி பட்டியல்
சோழிய ஏனாதி திருக்குட்டுவன் வஞ்சியைத் தலைநகராகக் கொண்டு ஆண்ட சேரமன்னன் ஒருவனின் மகன்    

இவன் நன்செய் வயல் சூழ்ந்த வெண்குடை என்னும் ஊரில் இருந்துகொண்டு சேரநாட்டின் நிலப்பகுதி ஒன்றை ஆண்டுவந்தான்    

இவன் தன் கற்பாறை போன்ற மார்பில் சந்தனப் பூச்சுடன் காணப்படுவான் 

இவன் சிறந்த கொடைவள்ளல். என்றாலும் இவனிடம் பரிசில் பெற யாரும் செல்லவேண்டாம் என்று இவனைப் பாடும் புலவர் கோனாட்டு எறிச்சலூர் மாடலன் மதுரைக்குமரனார் வஞ்சப்புகழ்ச்சியாகப் பாடல் பாடியுள்ளார். 

இந்த மாடலன் மதுரைக்குமரனார் ஒருநாள் விடியற்காலையில் இவனது அரண்மனை வாயிலில் நின்றுகொண்டு இவனது தந்தையின் வஞ்சிமாநகரைப் பாடினாராம். இந்தக் குட்டுவன் தன் தந்தையைப் பாடியதைக் கேட்டு வெளியே வந்து போர்க்களிறு ஒன்றைப் பரிசாக நல்கினானாம். புலவர் யானையைக் கண்டு அஞ்சி நடுங்கி விலகினாராம். இதனைக் கண்ட குட்டுவன், புலவர் பரிசில் போதவில்லை என எண்ணி விலகுவதாக எண்ணிக்கொண்டு மற்றுமொரு போர்யானையை நல்கினானாம். இதனால் இவனிடம் பரிசில் பெறச் செல்லவேண்டாம் என்று புலவர் பாடுகிறார். (இவனிடம் சென்றால் வேண்டிய அளவு யானைகளைப் பரிசிலாகப் பெறலாம் என்பது புலவர் சொல்லும் செய்தி)

அடிக்குறிப்பு
-------------

1. ↑  இயல்தேர்த் தந்தை வாடா வஞ்சி
2. ↑  ஒலிகதிர்க் கழனி வெண்குடைக் கிழவோன்
3. ↑  சிலை உலாய் நிமிர்ந்த வண்டுபடு மார்பு
4. ↑  புறநானூறு 394
**Page Module:Location map/styles.css has no content.**

சென்னை பெங்களூர் தொழில் நடைபாதை is located in இந்தியாசென்னைசென்னைபெங்களூர்பெங்களூர்class=notpageimage| இந்தியாவில் சென்னை, பெங்களூர் அமைந்துள்ள இடம்
**சென்னை- பெங்களூர் தொழில் நடைபாதை திட்டம்** ( The **Chennai-Bangalore Industrial Corridor Project** ) என்பது இந்திய அரசால் வர இருக்கும் ஒரு பெரிய உள்கட்டமைப்பு திட்டமாகும். இந்த நடைபாதை திட்டத்தில் சென்னை, திருப்பெரும்புதூர், பொன்னப்பன்தங்கல், இராணிப்பேட்டை, சித்தூர், பங்காருபாலம், பலமனேர், பங்காரப்பேட்டை, ஒசகோட்டே, பெங்களூர் ஆகிய பகுதிகள் அடங்குகின்றன. இதனால் சென்னை மற்றும் எண்ணூர் துறைமுகத்திற்கு இந்த இடங்களில் இருந்து பொருட்களை விரைவாக எடுத்துச் செல்வதின் மூலம் தென் இந்தியா மற்றும் கிழக்கு ஆசியாவுக்கு இடையிலான வணிகம் உயரும் என்று எதிர்பார்க்கப்படுகிறது.

உலகத்தரம்வாய்ந்த இணைப்பு
------------------------

தனது நிதிநிலை அறிக்கை உரையில், நிதி அமைச்சர் ப.சிதம்பரம் இந்த திட்டம் சப்பான் சர்வதேச ஒத்துழைப்பு நிறுவனத்தின் (JICA) உதவியுடன், மூன்று தென் மாநில அரசாங்கங்களுடன் இணைந்து உருவாக்கியது என்றார். சென்னை-பெங்களூர் தொழில்துறை நடைபாதை என்பது $ 100 பில்லியன் மதிப்பிலான தில்லி-மும்பை (DMIC) தொழில்துறை நடைபாதையின் மாதிரியாக வருகிறது என்றார்.

"சென்னை நடைபாதையால் கர்நாடக தொழில்களுக்கு மிகுதியான நன்மை இருக்காது, காரணம் அது வங்காள விரிகுடாவில் உள்ள ஒரு துறைமுகத்திற்கு (சென்னை) உலக வர்க்கம் இணைப்பு வழங்குகிறது.. எனினும், அரபிக் கடற்கரையில் உள்ள மும்பை துறைமுகத்திற்கு நடைபாதையை, ஏற்படுத்தி இணைப்பு வழங்கினால் கர்நாடக வட மாவட்டங்களுக்கு பொருளாதார ரீதியாக பெரிய அளவில் நன்மை ஏற்படும் என இந்திய தொழில் கூட்டமைப்பின், கர்நாடக மாநிலக் கவுன்சில் தலைவர் ( சிஐஐ) *எல். கிருஷ்ணன்* கூறினார்.

இரண்டு முக்கிய உட்கட்டமைப்பு திட்டங்கள் நடைபாதையின் முதுகெலும்பாக உருவாக்கப்பட உள்ளன. தொடர்வண்டி மற்றும் சாலை போக்குவரத்து வழியாக சரக்குகளை கொண்டு செல்லும் வகையில் இந்த நடைபாதை மேம்படுத்தப்படும்.

* பெங்களூர் சென்னை அதிவிரைவுச் சாலை
* பெங்களூர் - சென்னை சரக்கு போக்குவரத்து நடைபாதை

நீட்டிப்பு
----------

இந்த நடைபாதையை மங்களூர்வரை நீட்டிப்பதன் வழியாக கிழக்கு கடற்கரைத் துறைமுகம் மற்றும் மேற்கு கடல்துறைமுகப்பட்டினமும் சாலை போக்குவரத்தில் இணைக்க வாய்ப்பிருப்பதாக இந்த திட்டத்தை கர்நாடக அரசு முன்மொழிந்துள்ளது. இந்த புதிய திட்டம் உருவாக்கப்படுவதால் இந்த வளாகத்தின் இரு முனைகளிலும் துறைமுகங்களும், மேலும் வழியில் மூன்று பன்னாட்டு வானூர்தி நிலையங்கள் இணைப்பும் ஏற்படும் என்றும் இந்த பாதைக்கு இடையே உள்ள உற்பத்தி தொழிற்சாலைகள் அமைப்பு, மங்களூரில் உள்ள இந்தியாவின் மிகப்பெரிய பெட்ரோகெமிக்கல் வளாகம், பன்னாட்டு சரக்கு வானூர்தி வசதி, சர்வதேச விமான நிலையம், முக்கிய துறைமுகம், இந்தியாவில் எழுத்தறிவு விகிதம் மிக்க ஒரு பகுதியாக உள்ளதன்மை. ஆகியவற்றின் காரணமாக மங்களூர் ஆப்பிரிக்கா மற்றும் மேற்கு ஆசிய நாடுகளுக்கு ஏற்றுமதி செய்தற்கும் சப்பானிய நிறுவனங்களுக்கு முக்கிய ஏற்றுமதி மையமாக இருக்க முடியும். என கருதப்படுகிறது.

மேற்கோள்கள்
-----------

1. ↑  "Industrial corridors to benefit backward districts in north Karnataka". *The Hindu, Chennai* (The Hindu). 1 March 2013.. பார்த்த நாள்: 2013-03-01.
பால்யன் இதழில் தோற்றம்
**பால்யன்** இந்தியா காரைக்காலிலிருந்து 1944ம் ஆண்டு முதல் வெளிவந்த ஒரு வார இதழாகும்.

ஆசிரியர்
--------

* உ. அ. அனீபா.

பலர் இணைவு
----------

இது தமிழ்நாடு முஸ்லீம் லீக் தலைவர் சிராஜுல் மில்லத் ஆ. கா. அ. அப்துல் ஸமத் நாவலர் அ. மு. யூசுப் சாந்தி விகடன் அ. மு. அலி ஆகிய மூவரும் இவ்விதழை வளர்ப்பதில் இலவசமாக தமது சேவையினை வழங்கியுள்ளனர். இம்மூவரையும் தமிழ்நாட்டுக்கு அறிமுகப்படுத்தி வைத்தது பாலியன் இதழே.

உருவாக்கம்
----------

பாலியன் இதழை முதலில் ஆரம்பித்தவர் காரை எம். ஏ. அலி என்பவராவார். இவர் தான் ஆரம்பித்த இதழை உ. அபூஹனிபாவிடம் ஒப்படைத்துவிட்டு சிங்கப்பூர் சென்றுள்ளார். ஹனிபா இவ்விதழை சிறப்பாக நடத்தியதாக கூறப்படுகின்றது. இது பற்றி 3ம் ஆண்டு தொடக்க இதழில் ஆசிரியர் பின்வருமாறு எழுதியுள்ளார். 
*"நான் பிறந்தது முதல் சமூக சேவையில் சிறந்த முறையில் தொண்டாற்ற வேண்டும் என்பதுதான் எனது அடிப்படையான நோக்கம். என்னைப் பெற்றெடுத்து வளர்ப்பவர்களும் அதே நோக்கத்தையே எனக்கு உணவாக ஊட்டி வந்தார்கள். அதனால், தான் எனது நோக்கத்திலிருந்து சிறிதளவாவது உங்கள்பால் அமுல் நடத்த முடிந்தது, இது வயதுக் குழந்தையான என்னால் எதைச் செய்ய முடியுமோ அதை செய்துவிட்டேன்".*

மலர்கள்
-------

தமிழ்நாட்டில் ஆனந்த விகடன், கல்கி போன்ற இதழ்கள் சிறப்பான தீபாவளி மலர்களை வெளியிடுவதைப் போன்று பாலியனும் மலர்களை வெளியிட்டுள்ளது.

தரமான இலக்கிய சஞ்சிகை
---------------------

சிற்றிதழ்களை ஆராயும் ஆய்வாளர்கள் பாலியன் ஒரு தரமான இலக்கிய சஞ்சிகை எனக் குறிப்பிடுவர். மணிக்கொடி சஞ்சிகை ஒரு விசாலமான எழுத்தாளர் வட்டத்தை உருவாக்கியது போன்று பால்யனும் எழுத்தாளர் அணியையொன்றை தோற்றுவித்துள்ளது.
மௌசர் 98 ஆணி-இயக்க புரிதுமுக்கியின் ஆணி. இதை இயக்க ஏதுவாக அதில் இருக்கும் வளைந்த கைப்பிடியை கவனிக்கவும்.
**ஆணி** (ஆங்கிலம்: bolt, *போல்ட்*) என்பது உந்துபொருள் எரிகையில், அறையின் பிற்பகுதியை அடைப்பதற்கும், மற்றும் சேமகத்தில் இருக்கும் வெடிபொதியை அறைக்குள் செலுத்த வகை செய்ய நகரவும் கூடிய, மீளச்சுடும் பின்-குண்டேற்ற சுடுகலனின் ஓர் கூறு ஆகும். 

உறையகற்றியும், வெடியூசியும், ஆணியின் ஒருங்கிணைந்த பகுதிகளாக விளங்குபவை.

விரிவுரை
--------

ஆணி-இயக்க , நெம்புகோல்-இயக்க, மற்றும் இழைவு-இயக்க புரிதுமுக்கிகள் (மற்றும் சிதறுதுமுக்கிகள்) போன்ற (முற்றிலும்) கைகளால் இயக்கப்படும் சுடுகலன்களில், சுடும் தருணத்தில் ஆணி  நகரா வண்ணம், அதனை பூட்டும்-முனைதுண்டு (*locking lugs*) பிடித்து வைக்கும்; இதனால் விரிவடையும் வாயுக்கள் எல்லாமும் முன்னோக்கித் தள்ளப்படும். பின் மற்றொரு பொதியை அறையில்இடுவதற்கு, ஆணி கைகொண்டு பின்னிழுக்கப்பட வேண்டும்.  

தானியக்க அல்லது அரை-தானியக்க சுடுகலன்களில், ஒவ்வொரு வெடிப்புக்கும் இடையில், ஆணி முன்னும் பின்னுமாக நகர்ந்து கொண்டிருக்கும். இவ்வகை சுடுகலன்களில், பின்னுதைப்பு அல்லது விரிவடையும் வாயு அல்லது பின்னுதைப்புச் சுருள்வில்முதலியன ஆணிக்கு உந்துதல் அளிக்கும். ஆணி பின்னோக்கி நகர்கையில், உறையகற்றி காலி பொதியுறையை அறையில் இருந்து வெளியே இழுக்கும்; அறையில் இருந்த  பொதியுறை முற்றிலும் வெளியே வந்த பின், வெளித்தள்ளியைக் கொண்டு காலி பொதியுறை சுடுகலனில் இருந்து உமிழப்படும் (தூக்கி எறியப்படும்). ஆணி முன்னோக்கி  நகர்கையில், சேமகத்தில் இருந்து ஒரு வெடிபொதியை உருவி, அதனை அறைக்குள் தள்ளும். 

அரை-தானியக்க கைதுப்பாக்கியின் இழைவோனும் கூட, ஆணியின் மறுவடிவமே ஆகும்.

படங்கள்
-------

* ஏ.ஆர்.-15 ஆணி தாங்கிகள்ஏ.ஆர்.-15 ஆணி தாங்கிகள்
* ஏ.கே.-74 ஆணி மற்றும் வெடியூசி.ஏ.கே.-74 ஆணி மற்றும் வெடியூசி.
* கே31-ன் ஆணி (அதன் உட்கூறுகளுடன்)கே31-ன் ஆணி (அதன் உட்கூறுகளுடன்)
* எஸ்.ஐ.ஜி எஸ்.ஜி 510 போர்ப் புரிதுமுக்கியில் இருந்து கழற்றப்பட்ட தானியக்க ஆணிஎஸ்.ஐ.ஜி எஸ்.ஜி 510 போர்ப் புரிதுமுக்கியில் இருந்து கழற்றப்பட்ட தானியக்க ஆணி
* ஐக்கிய அமெரிக்க ஈரூடகப் படைவீரர் எம்2 பிரௌவுனிங் துப்பாக்கியில் ஆணியை பொறுத்துகின்றனர்.ஐக்கிய அமெரிக்க ஈரூடகப் படைவீரர் எம்2 பிரௌவுனிங் துப்பாக்கியில் ஆணியை பொறுத்துகின்றனர்.
* டெசட் ஈகிள் துப்பாக்கியின் வளி-இயக்க சுழலும் ஆணி இயங்குமுறையை வெளிக்காட்டும், பின்னுழுக்கப்பட்டு பூட்டிய நிலையிலுள்ள இழைவோன்டெசட் ஈகிள் துப்பாக்கியின் வளி-இயக்க சுழலும் ஆணி இயங்குமுறையை வெளிக்காட்டும், பின்னுழுக்கப்பட்டு பூட்டிய நிலையிலுள்ள இழைவோன்

மேலும் பார்க்க
--------------

* சுழலும் ஆணி
* தொலைநோக்கிக்குழல் ஆணி
* பின்குண்டேற்ற இயக்கம்

மேற்கோள்கள்
-----------

* ஆணியை பற்றி மெலும் அறிய http://www.notpurfect.com/main/fullauto.html
| * பா
* உ
* தொ
பர்பரோசா நடவடிக்கை |
| --- |
| பிரெஸ்ட்  - பியாலிஸ்டோக்–மின்ஸ்க் - ரசேநியாய் - புரோடி  - மியூன்ச்சென்  - ஸ்மோலென்ஸ்க் - உமான் - முதலாம் கீவ் - டாலின் - யெல்ன்யா - ஒடெசா  - லெனின்கிராட் - முதலாம் கார்க்கோவ் - முதலாம் கிரிமியா - முதலாம் ரோஸ்தோவ் - மாஸ்கோ |

**சோவியத் படைகளின் தாலின்காலிசெய்தல்** (*Soviet evacuation of Tallinn*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியத்தின் படைகள் நாசி ஜெர்மனியின் படைகளால் முற்றுகையிடப்பட்டிருந்த தாலின் நகரைக் காலிசெய்து கடல்வழியாகப் பின்வாங்கியதைக் குறிக்கிறது. ஆகஸ்ட் 1941 இல் நடைபெற்ற இக்காலிசெய்தல் நடவடிக்கை **தாலின் பேரழிவு** (*Tallinn disaster*) என்றும் **சோவியத் டன்கிர்க்** (*Soviet Dunkerque*) என்றும் அழைக்கப்படுகிறது.

ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. சோவியத் கட்டுப்பாட்டில் இருந்த பால்டிக் நாடுகளான லித்துவேனியா, லாத்வியா, எஸ்டோனியா ஆகியவற்றை ஜெர்மானியப் படைகள் எளிதில் கைப்பற்றின. ஆகஸ்ட் மாத இறுதியில் எஸ்டோனியாவின் தலைநகர் தாலினை அவை முற்றுகையிட்டன. பால்ட்டிக் பகுதியில் இருந்த சோவியத் படைகளும் குடிமக்களும் தாலின்துறைமுகம் மூலம் கடல்வழியாகத் தப்ப முயன்றனர். இதனைத் தடுக்க ஜெர்மானிய மற்றும் ஃபின்லாந்தியக் கடற்படைகள் தாலின்துறைமுகத்துக்கு வெளியே கடலில் கண்ணிவெடிகளை இறைத்திருந்தன. ஜெர்மானியப் படைவளையம் இறுகியதால், ஆகஸ்ட் 27 ஆம் தேதி சோவியத் படைகள் தாலின் நகரைக் காலிசெய்து, துறைமுகத்தில் கப்பல்களில் ஏறத்தொடங்கின. இடைவிடாத ஜெர்மானிய குண்டுவீச்சுக்கிடையே ஐந்து நாட்கள் இக்காலிசெய்தல் நடைபெற்றது. சோவியத் செம்பதாகை பால்ட்டிக் கடற்படைப் பிரிவின் பாதுகாப்போடு, குடிமக்கள் மற்றும் படைகளைத் தாங்கிய நான்கு சோவியத் கப்பல் கூட்டங்கள் தாலினிலிருந்து கிளம்பின. ஜெர்மானிய வான்படை குண்டுவீசிகளின் தொடர் தாக்குதல்களிடையே சோவியத் கப்பல் கூட்டங்கள் தாலினிலிருந்து தப்பின. ஜெர்மானிய குண்டுவீச்சால் 13 சோவியத் போர்க்கப்பல்களும் 34 சரக்குக் கப்பல்களும் மூழ்கடிக்கப்பட்டன. ஏறத்தாழ 165 கப்பல்கள் தப்பி பத்திரமாக சோவியத் துறைமுகங்களுக்குச் சென்றன.

குறிப்புகள்
-----------

1. ↑  Potter, Elmar P.; Nimitz, Chester W. (1986). "Der Krieg in der Ostsee [The War at Sea in the Baltics]". in Rohwer, J.. *Seemacht. Eine Seekriegsgeschichte von der Antike bis zur Gegenwart [Sea Power. A Naval History]*. Herrsching: Manfred Pawlak Verlagsgesellschaft mbH. பக். 602–622. பன்னாட்டுத் தரப்புத்தக எண்:3-88199-082-8.
2. ↑  "Finnish navy in Continuation War, year 1941". 2008-09-20 அன்று மூலம் பரணிடப்பட்டது. 2012-03-26 அன்று பார்க்கப்பட்டது.
3. ↑  Naval War in the Baltic Sea 1941-1945
**கேரி லெவின்** (ஆங்கிலம்:**Gary Lewin**) (பிறப்பு 16 மே 1964) ஆங்கில இயன்முறைமருத்துவர் ஆவார்.

செயற்பாடுகள்
------------

இவர் கால்பந்து குழுக்களான ஆர்சனல் , ஐக்கிய மேற்கு ஹாம் மற்றும் இங்கிலாந்து தேசிய அணிகளில் பணியாற்றி வந்தார். லெவின் அவர்கள் சுமார் 22 ஆண்டுகள் ஆர்சனல் அணியின் தலைமை இயன்முறைமருத்துவராக இருந்துள்ளார். மேலும் 1996 ஆம் ஆண்டில் இருந்து இங்கிலாந்து அணிக்கு இவர் தலைமை இயன்முறைமருத்துவராக இருந்துள்ளார். 2008 ஆம் ஆண்டில் இருந்து 2017 ஆம் ஆண்டு வரையில் இங்கிலாந்து அணியின் மூத்த தலைமை இயன்முறைமருத்துவராக இருந்துள்ளார். 2017 ஆம் ஆண்டு மே மாதம் முதல் 2018 ஆம் ஆண்டு மே மாதம் வரையில் இவர் மேற்கு ஹாம் மருத்துவமனையின் மருத்துவ சேவைகளின் தலைமை பொறுப்பில் இருந்தார்.

மேற்கோள்கள்
-----------

1. ↑  "Soccer Shorts". *The Straits Times*. 13 November 1989. 10 March 2014 அன்று பார்க்கப்பட்டது.
2. ↑  "Grateful Dunn Hails Arsenal Staff". BBC. 4 December 2004.. பார்த்த நாள்: 5 May 2009.
3. ↑  "Gary Lewin". Arsenal F.C. 2 May 2008 அன்று மூலம் பரணிடப்பட்டது.
4. ↑  Nathanson, Patrick (27 February 2008). "How Arsenal physio Lewin saved Eduardo". *The Daily Telegraph* (London).. பார்த்த நாள்: 10 March 2014.
5. ↑  "Hammers appoint Lewin as Head of Medical Services". West Ham United F.C.
**வெண்சோறு** என்பது பிறருக்கு அளித்து உண்ணும் வெண்ணிற அரிசியால் சமைக்கப்பட்ட உணவு. இதனை இல்லத்தார் உண்ணின் அது **சோறு**. பிறருக்கு வழங்கின் அது **"வெண்சோறு"**. இலக்கிய ஆட்சிகள் இதனைத் தெரிவிக்கின்றன. செல்வச் செழிப்பு மிக்க குடிமக்களும், ஏழைகளும் இதனை மற்றவர்களுக்கு வழங்குவர். கருணைக் கிழங்குக் குழம்புடன் சேர்த்து வழங்கும் வெண்சோறு பெரிதும் மதிக்கப்பட்டது. சிறூகுடி என்னும் ஊரில் வாழ்ந்த அருமன் என்னும் வள்ளல் இத்தகைய சிறந்த உணவை வழங்கியிருக்கிறான். 

பழங்குடி வீரப்பெருமகள் ஒருவன் தன்னிடம் இருப்பது மிகச் சிறிதே என்றாலும் வெண்சோறு வழங்கியிருக்கிறான். நாட்டைக் காக்கும் மன்னன் போருக்குப் பின்னர் வழங்குவது போல வழங்கியிருக்கிறான்.

மேற்கோள்
--------

1. ↑    கருங் கண் கருணைச் **செந்நெல் வெண் சோறு**  

சூருடைப் பலியொடு கவரிய, குறுங் கால்  

கூழுடை நல் மனைக் குழுவின இருக்கும் 5  

மூதில் அருமன் பேர் இசைச் சிறுகுடி (நற்றிணை 362)
2. ↑    உள்ளது  

தவச் சிறிது ஆயினும் மிகப் பலர் என்னாள்,  

நீள் நெடும் பந்தர் ஊண் முறை ஊட்டும்  

இல் பொலி மகடூஉப் போல, சிற் சில  

வரிசையின் அளிக்கவும் வல்லன்; உரிதினின் 10  

காவல் மன்னர் கடைமுகத்து உகுக்கும்  

போகு பலி **வெண் சோறு** போலத்  

தூவவும் வல்லன், அவன் தூவுங்காலே. (புறநானூறு 331)
**டைரனசோரசு** தெரொபோடா தொன்மாக்களின் பேரினமாகும். இப்பேரினத்தின் பிரபலமான இனமான டி.ரெக்சு (T. rex) பொதுக்கலாச்சாரத்தின் ஒரு அங்கமாக விளங்குகிறது. டைரனசோரசு இன்றைய மேற்கு அமெரிக்கா முழுவதும் வாழ்ந்ததிற்கான புதைப்படிவ ஆதாரங்கள் கிடைக்கப்பெற்றுள்ளன. டைரனசோரசின் புதைபடிவங்கள் 68 முதல் 65 மில்லியன் ஆண்டுகளுக்கு இடைப்பட்ட பல்வேறுபட்ட பாறைப்படிவுகளில் கிடைக்கப்பெற்றுள்ளன. கிரேடேசியசு-டேர்சரி அழிவுக்கு முன்னதாக வசித்த பறக்க முடியாத பறவை தொன்மாக்களில் ஒன்றாகும்.

டைரனசோரிட்டுக்களைப் போலவே டைரனசோரசும் இருகாலி ஊனுண்ணியாகும். அதன் பெரிய தலையின் எடை அதன் நீளமான வாலினால் சமன் செய்யப்பட்டது. பெரிய ஆற்றல் மிக்க பின்னங்கால்களோடு ஒப்பிடுகையில் அதன் முன்னங்கால்கள் சிறியவையாகும். இருப்பினும் அவற்றின் அளவுடன் ஒப்பிடுகையில் ஆற்றல் மிக்கவையாக காணப்பட்டன. மேலும் முன்னங்கால்களில் இரண்டு விரல்களும் மூன்றாவது பண்டெச்ச விரலும் காணப்பட்டன. ஏனைய தெரொபோடா தொன்மாக்கள் டைரனசோரசை விட பெரியவையாக காணப்பட்டாலும் டைரனசோரிட்டுக்களில் பெரிய இனமாக டைரனசோரசு காணப்பட்டது. 13 மீட்டர் (43 அடி) நீளமும்  4 மீ (13 அடி) உயரமும்  அண்ணளவாக 6.8 மெட்ரிக் டன் எடையையும் கொண்ட டைரனசோரசு அதந் சூழலில் மிகப்பெரிய வேட்டையாடும் விலங்காக காணப்பட்டது. எட்ரசோர், செரடொப்சியா போன்றவை அதன் இரை விலங்குகளாக காணப்பட்டிருக்கலாம். சில ஆய்வாளர்கள் டைரனசோரசு இறந்த விலங்குகளின் உடலங்களை தேடி உண்டதாக கருதுகின்றனர்.

முப்பதுக்குமதிகமான டைரனசோரசு புதைப்படிவ எச்சங்கள் கண்டெடுக்கப்பட்டுள்ளன இவற்றுள் சில முழுமையான மண்டையோட்டைக் கொண்டுள்ளன. ஆகக் குறைந்தது ஒரு மாதிரியிலாவது இழையங்களும் புரதங்களும் கண்டெடுக்கப்பட்டுள்ளன. புதைப்படிவ எச்சங்கள் அதிகளவில் கிடைக்கப்பெற்றுள்ளமை அதிகளவிலான ஆய்வுகளுக்கு வழிசெய்துள்ளது. இருப்பினும், இதன் உணவுப் பழக்கம், பயனித்த வேகம் போன்றவைத் தொடர்பில் வாதபிரதிவாதம் தொடர்கிறது. ஆசியாவில் கண்டெடுக்கப்பட்ட டர்போசோரசை டைரனசோசின் இரண்டாம் இனமாக ஒரு சாராரும் ஏனையவர்கள் டர்போசோரசை தனிப் பேரினமாகவும் கருதுவதால் டைரனசோரசின் வகைப்பாடும் சர்ச்சைக்குரியதாக காணப்படுகிறது.

மேற்கோள்கள்
-----------

1. ↑  Brochu, Christopher A.; Richard A. Ketcham (2003). *Osteology of Tyrannosaurus Rex: Insights from a Nearly Complete Skeleton and High-resolution Computed Tomographic Analysis of the Skull*. Northbrook, Illinois: Society of Vertebrate Paleontology. இணையக் கணினி நூலக மையம்:51651461.
2. ↑  "Sue's vital statistics". *Sue at the Field Museum*. Field Museum of Natural History. 2007-05-15 அன்று மூலம் பரணிடப்பட்டது. 2007-09-15 அன்று பார்க்கப்பட்டது.
3. ↑  Erickson, Gregory M.; Makovicky, Peter J.; Currie, Philip J.; Norell, Mark A.; Yerby, Scott A.; & Brochu, Christopher A. (2004). "Gigantism and comparative life-history parameters of tyrannosaurid dinosaurs". *Nature* **430** (7001): 772–775. doi:10.1038/nature02699.
**திரிபதார்த்த ரூபாதி தசகாரிய அகவல்** என்னும் நூல் 16 ஆம் நூற்றாண்டில் தோன்றியது. நூல் மூன்று ஆசிரியப்பாவால் ஆனது. அவை முறையே 56, 36, 46 அடிகள் கொண்டவை. ஞானப்பிரகாசர் அறிவித்தபடி இந்த நூல் செய்யப்பட்டதாக இந்த நூலின் இறுதியில் உள்ள அடிகள் குறிப்பிடுகின்றன.

ஆசு ஆகமம் அறைந்தது இது எனத்  

தேசிக மாமணி தென் கமலாபுரி  

நாசம் இல் சீர்த்தி ஞானப்ரகாசன்  

அருளிய அட்டவணையின் அடைவே  

பெரிதும் பயனுறப் பேசினன் அறியே. – என்பன அந்த அடிகள்.

நூல் விளக்கம்
-------------

* திரிபதார்த்தம் – பாசம், பதி, பசு
* தசகாரியம் – தத்துவ ரூபம், தத்துவ தரிசனம், தத்துவ சுத்தி, ஆன்ம ரூபம், ஆன்ம தரிசனம், ஆன்ம சுத்தி, சிவரூபம், சிவதரிசனம், சிவயோகம், சிவகோகம் – என்னும் 10 படிநிலைகள்.. இவற்றை இந்த நூல் ரூபாதி தசகாரியம் எனக் கொண்டு, பெயர் சூட்டிக்கொண்டுள்ளது.

இவற்றுள் ஆன்மரூபம் முதலான சி நிலைகள் உமாபதியார் செய்த சிவப்பிரகாசத்தின் இறுதியில் கூறப்பட்டுள்ளன. உண்மைநெறி விளக்கம் என்னும் சித்தாந்த சாத்திரம் இப் பத்தையும் கூறுவதற்கென்றே எழுந்த தனி நூல். இதில் ஆறு பாடல்கள் உள்ளன. தத்துவப்பிரகாசம் என்னும் பெருநூல் இவற்றை விரிவாகச் சொல்கிறது. இந்த வரிசையில் 102 பாடல்களைக் கொண்டதாய் 15 ஆம் நூற்றாண்டில் களந்தை ஞானப்பிரகாசர் செய்த தசகாரியம் என்னும் நூல் விரிந்துள்ளது. இவை அன்றிச் சைவச் சிறுநூல்கள் பலவும் உள்ளன. 

தசகாரியத்தை மேலும் பிரித்துக் கூறும் நூல்களும் உள்ளன. அவற்றுள் ஒன்று தசக்கிரமக் கட்டளை. மு. அருணாசலம் எழுதி{ஃ ‘சித்தாந்தம்’ என்னும் இதழில் வெளிவந்துள்ளது. தத்துவப் பிரகாசம் நூலிலேயே இந்த விரிந்த முறை உள்ளது. தத்துவரூபம், ஆன்மரூபம், சிவரூபம் என்னும் படிநிலைகள் ஒவ்வொன்றும் உருவம், சொரூபம், சுபாவம், விசேடம், வியாத்தி, வியாபகம், குணம், வன்னம் – என்னும் எட்டாகப் பாகுபாடு செய்யப்பட்டுள்ளன. 

இவற்றை இந்த நூலில் இவை பத்தும் - சுபாவம், வியாத்தி, வியாபகம், குணம், விசேடம், ரூபகம், ரூபம், சொரூபம், தரிசனம், சுத்தி – என வரிசை மாற்றி அமைக்கப்பட்டுள்ளன. ‘வன்னம்’ என்பதை இந்த நூல் ‘ரூபம்’ எனக் குறிப்பிடுகிறது. 
ஆன்ம தசகாரியம் என வரும்போது ‘ஆன்மலாபம்’ என்பதைச் சேர்த்து 11 என இந்நூல் குறிப்பிடுகிறது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
**கொத்தமங்கலம் சீனு** (பெப்ரவரி 17, 1910 - ஆகத்து 30, 2001) தமிழ் நாடகத், திரைப்பட நடிகரும், கருநாடக இசைப் பாடகரும் ஆவார்.

வாழ்க்கைக் குறிப்பு
-------------------

வி. எஸ். சீனிவாசன் என்ற இயற்பெயர் கொண்ட கொத்தமங்கலம் சீனு, மதுரைக்கு அருகேயுள்ள வற்றாயிருப்பு என்ற ஊரைப் பிறப்பிடமாகக் கொண்டவர். கருநாடக இசையில் பயிற்சி பெற்ற சீனு பிழைப்பைத் தேடி செட்டிநாடு பகுதியில் உள்ள கொத்தமங்கலம் வந்தார். ஆரம்பத்தில் கிராமபோன் இசைத்தட்டுகளில் இவரது பாடல்கள் வெளிவந்தன. பின்னர் பாடகரும் நடிகருமான கொத்தமங்கலம் சுப்புவுடன் இணைந்து நாடகங்களில் நடித்து வந்தார். கருநாடக இசைக் கச்சேரிகளை நடத்தி வந்ததோடு, மாணவர்களுக்கு இசைப் பயிற்சியும் கொடுத்து வந்தார்.

இவரது குரல் இனிமை இவரை தமிழ்த் திரையுலகிற்கு அறிமுகப்படுத்தியது. இவர் நடித்த முதல் திரைப்படம் *சாரங்கதாரா*. இது 1935 ஆம் ஆண்டில் வெளிவந்தது. இவர் நடித்து வெளிவந்த திரைப்படங்களில் தாசி அபரஞ்சி, பக்த சேதா, விப்ரநாராயணா போன்றவை குறிப்பிடத்தக்கவை ஆகும். இவரது கடைசித் திரைப்படம் துளசி ஜலந்தர். இது 1947 ஆம் ஆண்டில் வெளிவந்தது. 1947 இற்குப் பின்னர் இவர் கிட்டத்தட்ட 40 ஆண்டுகள் வரை வாழ்ந்திருந்தாலும், இதற்குப் பின்னர் அவர் எந்தத் திரைப்படங்களிலும் நடிக்கவில்லை.

பிற்காலத்தில் இவர் வானொலியிலும், மேடைக் கச்சேரிகளிலும் பாடி வந்தார்.

நடித்த திரைப்படங்கள்
--------------------

* சாரங்கதாரா (1935)
* விப்ரநாராயணா (1938)
* திருமங்கை ஆழ்வார் (1940)
* மணிமேகலை (1940)
* சூர்யபுத்ரி (1941)
* கச்சதேவயானி (1941)
* சோகாமேளர் (1942)
* கிருஷ்ணபிடாரன் (1942)
* தாசி அபரஞ்சி (1944)
* சகடயோகம் (1946)
* பொன்னருவி (1947)
* ஏகம்பவாணன் (1947)
* மகாத்மா உதங்கர் (1947)
* துளசி ஜலந்தர் (1947)

மேற்கோள்கள்
-----------

1. 1 2 3 4 5  "நட்சத்திரம் பிறந்தநாள்". *குண்டூசி*: பக். 35. பெப்ரவரி 1951.
2. 1 2 3 4  கை, ராண்டார் (25 டிசம்பர் 2010). "Chogamelar 1942". தி இந்து. 5 பெப்ரவரி 2015 அன்று பார்க்கப்பட்டது.

வெளி இணைப்புகள்
---------------

* கொத்தமங்கலம் சீனு, தென்றல், ஆகத்து 2011
* நடிப்பும் பாடலும் இவரின் தனிமுத்திரை பரணிடப்பட்டது 2016-09-11 at the வந்தவழி இயந்திரம், திருமலை மூர்த்தி, சிறப்பு ஒலிபரப்புச் சேவை, 1 ஏப்ரல் 2015
**வெண்டயம்பட்டி தான்தோன்றீஸ்வரர் சுவாமி கோயில்** தமிழ்நாட்டில் தஞ்சாவூர் மாவட்டம், வெண்டயம்பட்டி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் ஒன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் தான்தோன்றீஸ்வரர், தர்மசம்வர்த்தினி சன்னதிகளும், விநாயகர், சுப்ரமணியர், பெருமாள், சண்டிகேஸ்வரர், நவக்கிரகம் உபசன்னதிகளும் உள்ளன. இங்குக் கோயில் குளம், கோயில் கல்வெட்டு போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. மாசி மாதம் மகாசிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**திரித்துவ ஞாயிறு** அல்லது **மூவொரு கடவுள் பெருவிழா** (*Trinity Sunday*) எனப்படுவது மேற்கத்தையக் கிறித்தவ திருவழிபாட்டு நாட்காட்டியில் தூய ஆவி பெருவிழாவுக்கு அடுத்து வரும் ஞாயிற்றுக்கிழமையில் கொண்டாடப்படும் விழாவாகும். கிழக்கத்திய கிறித்துவத்தில் இது பெந்தக்கோஸ்து ஞாயிற்றுக்கிழமையோடு இணைத்து சிறப்பிக்கப்படுகிறது. திரித்துவ ஞாயிறு நாளன்று கிறித்தவக் கோட்பாடான மூவொரு கடவுள் கடவுளின் பற்றிய இறைநம்பிக்கை சிறப்பாக நினைவுகூரப்பட்டு வழிபாட்டு முறையில் கொண்டாடப்படுகிறது.

உலகம் அனைத்தையும் படைத்துக் காத்து ஆண்டுநடத்தி, உய்விக்கின்ற கடவுள், அனைத்தையும் கடந்த பரம்பொருள் ஒருவரே. ஆனால் அவர் வரலாற்றில் தம்மை மூன்று "ஆள்களாக" (persons) வெளிப்படுத்தியுள்ளார். இந்த மூன்று "ஆள்கள்" தந்தை, மகன், தூய ஆவி என்று அழைக்கப்படுகின்றனர். இந்த அடிப்படையான சமய நம்பிக்கையே கிறித்தவ மரபில் "மூவொரு கடவுள் கொள்கை" என்பது.

இந்த மறையுண்மை "திரித்துவ ஞாயிறு" பெருவிழாவின் போது சிறப்பிக்கப்படுகிறது.

மேற்கோள்கள்
-----------

1. ↑  *Anniversaries and holidays* by Bernard Trawicky, Ruth Wilhelme Gregory 2000 ISBN 0-8389-0695-8 page 225

வெளி இணைப்புகள்
---------------

* திரித்துவ ஞாயிறு (ஆங்கில மொழியில்)
**வெண்டி** அல்லது **வெண்டை** சமையலிற் பயன்படும் வெண்டைக் காய்களை அல்லது வெண்டிக் காய்களைத் தரும் செடியினமாகும். வெண்டி (வெண்டை) *மல்லோ* என்றழைக்கப்படும் *மால்வேசியே* (மால்வேசியே) குடும்பத்தைச் சேர்ந்த, பூக்கும் செடியாகும் (தாவரமாகும்). இதன் அறிவியற் பெயர் *அபெல் மோஷஸ் எஸ்க்யுலென்டஸ்* (Abelmoschus esculentus) என்பதாகும். அமெரிக்காவில் இதனை *ஓக்ரா* என்று அழைக்கின்றனர்.

வளர்ச்சி
--------

இவ்வினம் ஆண்டுத் தாவரமாகவோ பல்லாண்டுத் தாவரமாகவோ இருக்கலாம். இது 2 மீ உயரம் வரை வளர்கிறது. வெண்டைக் காய் பெருமளவு விதைகளைக் கொண்டதாக நீண்டு காணப்படும். 10 - 20 சதம மீட்டர்கள் வரை நீள அகலங்களைக் கொண்டுள்ள இதன் இலைகள், அங்கை வடிவம் கொண்டவை. 5 - 7 வரையான நீட்சிகளோடு கூடியவை. இத் தாவரத்தின் பூக்கள் 4 - 8 சமீ விட்டங் கொண்டவை. வெள்ளை, மஞ்சள் ஆகிய நிறங்களுக்கு இடைப்பட்ட பல சாயல்களில் காணப்படும் இவற்றின் இதழ்களில் செந்நிறம் அல்லது ஊதா நிறத்தில் புள்ளிகள் இருக்கும்.

வாளி நிறைய **வெண்டை**க் காய்கள்
வெண்டியின் பூ

ஊட்டச்சத்துக்கள்
----------------

பாதியளவு வேக வைக்கப்பட்ட வெண்டையின் ஊட்டச்சத்துக்களின் விவரம் :

* கலோரிகள் = 25
* ஊட்ட நார்சத்து = 2 கிராம்
* புரதம் = 1.5 கிராம்
* கார்போஹைட்ரேட் = 5.8 கிராம்
* வைட்டமின் A = 460 IU
* வைட்டமின் C = 13 மி.கி
* ஃபோலிக் அமிலம் = 36.5 மை.கி
* சுண்ணாம்புச்சத்து = 50 மி.கி
* இரும்பு = 0.4 மி.கி
* பொட்டாசியம் = 256 மி.கி
* மெக்னீசியம் = 46 மி.கி

பரவல்
-----

எத்தியோப்பிய உயர்நிலப்பகுதியே இத்தாவரத்தின் தாயகம் எனப்படுகிறது. இந்தியா, இலங்கை உட்பட உலகின் பல பகுதிகளிலும் வெண்டைக்காய் சமையலில் பயன்படுத்தப்படுகிறது. இந்தியாவில் கோ 2. எம்டியு 1, அர்கா அனாமிகா, அர்கா அபஹாப், பார்பானி கிராந்தி, கோ 3, பூசா சவானி, வர்சா உப்கார் போன்ற பல வெண்டை ரகங்கள் உள்ளன.

மேற்சான்றுகள்
-------------

1. ↑  "ஓக்ரா".. ஓக்ரா. 23 சூன் 2014 அன்று பார்க்கப்பட்டது. Check date values in: `|date=` (உதவி); External link in `|work=` (உதவி)
2. ↑  "வெண்டை ஊட்டச்சத்துக்கள்". 23 சூன் 2014 அன்று பார்க்கப்பட்டது.
3. ↑  "ஓக்ரா". 23 சூன் 2014 அன்று பார்க்கப்பட்டது.
4. ↑  "வெண்டைப் பயிரிட உகந்த காலம்...!". தினமணி. 14 சனவரி 2016.. பார்த்த நாள்: 16 சனவரி 2016.
**கொத்தமங்கலம் அடைக்கலம் காத்த அய்யனார் கோயில்** தமிழ்நாட்டில் சிவகங்கை மாவட்டம், கொத்தமங்கலம் என்னும் ஊரில் அடைக்கலம் காத்த அய்யனாருக்கு அர்பணிக்கப்பட்ட கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அடைக்கலம் காத்த அய்யனார் சன்னதியும், விநாயகர், சப்தகன்னியர், கஜபலிபீடம், மதுரை வீரன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மெய்மையியம்** அல்லது **இயல்பியம்** (Realism) என்பது, அலங்காரமோ, விளக்கமோ இன்றி உலகில் அன்றாட வாழ்வில் காண்பவற்றை அப்படியே காண்கலைகளிலோ, இலக்கியத்திலோ எடுத்துக் காட்டுவதைக் குறிக்கும். இது, உண்மையை எடுத்துக் காட்டும் நோக்கில் அருவருப்பு, இழிந்தநிலை ஆகியவற்றை உள்ளடக்கும் படைப்புக்களையும் குறிக்கக்கூடும். மெய்மையியம் என்பது 1850 களில் பிரான்ஸ் நாட்டில்,1848 ஆண்டு நிகழ்ந்த பிரெஞ்சு புரட்சிக்குப் பிறகு, உருவான ஒரு கலை இயக்கத்தையும் குறிக்கும். இது, 1800 களின் நடுப்பகுதியில் மிகவும் புகழ் பெற்ற கலை வடிவமாகத் திகழ்ந்தது. காண்பவற்றை அப்படியே படமாக்கித் தரும் புதிய கலையான நிழற்படக் கலையின் அறிமுகப்படுத்தப்பட்டபோது, காண்பது போலவே படங்களை உருவாக்கும் விருப்பு மக்களிடையே ஏற்பட்டது. இக்காலத்திலேயே இயல்பிய இயக்கம் உருவானது.

நிழற்படங்களின் அறிமுகத்துடன் மெய்மையியத்தின் புகழ் வளர்ச்சியடைந்தது. மெய்மையியத்தினர் 18, 19 ஆம் நூற்றாண்டுகளில் பிரான்சிய இலக்கியத் துறையில் முன்னணியில் இருந்த புத்தார்வக் கற்பனையியத்துக்கு எதிரானவர்களாக இருந்தனர். தனிப்பட்ட விருப்பு வெறுப்புக்களால் பாதிக்கப்படாத மெய்மையியம் புறநோக்கு உண்மைக் (objective reality) கொள்கையில் நம்பிக்கை கொண்டது. உண்மையும், துல்லியமும் பல மெய்மையியத்தினரின் குறிக்கோளாக இருந்தது.

மேற்கோள்கள்
-----------

1. ↑  "Metropolitan Museum of Art". Metmuseum.org. 2014-06-02. 2014-07-15 அன்று பார்க்கப்பட்டது.
புத்த மதக் கருத்துகளைக் கண்டித்து மாறுபட்ட விளக்கங்களைத் தரும் நூல்களை மு. அருணாசலம் **புத்தமத கண்டன நூல்** என்னும் தலைப்பின் கீழ் விளக்குகிறார்.  நீலகேசி உரை, குண்டலகேசி உரை என்னும் இரண்டு உரை நூல்களும் புத்த சமயக் கருத்துக்களை மறுப்பதற்கு என்றே எழுதப்பட்டவை. 

நீலகேசி உரையில் புத்த சமயக் கருத்துக்களைக் கண்டிக்கும் வெண்பாக்கள் 19 உள்ளன.

எடுத்துக்காட்டு
---------------

1

விதியால வருவது அல்லால் மேதக்கோர் தங்கள்
மதியினால் வாழ்வது ஒன்று உண்டோ - பதிதொறும்
சங்கரனும் ஐயம் மேற்கொண்டு உண்டான் தடம் கடல் சூழ்
மங்கையுடன் காடு உறைந்தான் மால்.
2

தனக்கும் பிறர்க்கும் பயனின்றிப் புத்தன்
எனைத்துத் துயரும் உழத்தல் - கணப் பிணியின்
நீங்கித் தன் கூத்தி குலத்தான் என ஆதல்
தூங்கத் தலை அரிந்து அற்று.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, ஒன்பதாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 308.
2. ↑  பொருள் நோக்கில் சொற்பிரிப்பு செய்யப்பட்டவை
**கருமத்தம்பட்டி சென்னியாண்டவர் கோயில்** தமிழ்நாட்டில் கோயம்புத்தூர் மாவட்டம், கருமத்தம்பட்டி என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சென்னியாண்டவர் சன்னதியும், காசிவிசுவநாதர், கன்னிமூலைவிநாயகர், சுப்பிரமணியர், துர்க்கைஅம்மன் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. ஐப்பசி மாதம் கந்தசஷ்டி விழா முக்கிய திருவிழாவாக நடைபெறுகிறது. [[தை மாதம்]] தைப்பூசம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.